বেন চিলওয়েল

বেঞ্জামিন জেমস চিলওয়েল (; জন্ম: ২১ ডিসেম্বর ১৯৯৬; বেন চিলওয়েল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।

ইংরেজ ফুটবল ক্লাব উবার্ন লায়ন্সের যুব পর্যায়ের হয়ে খেলার মাধ্যমে চিলওয়েল ফুটবল জগতে প্রবেশ করেন; অতঃপর তিনি ব্লেচলি যুব রাশডেন অ্যান্ড ডায়মন্ডস এবং লেস্টার সিটির মতো ক্লাবের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, লেস্টার সিটির মূল দলের সাথে চুক্তিবদ্ধ হলেও দলের হয়ে একটিও ম্যাচ না খেলে একই মৌসুমে তিনি ধারে হাডার্সফিল্ড টাউনে যোগদান করেন, যেখানে তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচটি খেলেন। তিনি হাডার্সফিল্ড টাউনে ১ মৌসুম অতিবাহিত করেছেন; যেখানে তিনি ৮টি ম্যাচ খেলেছেন। পরবর্তীতে ২০১৬–১৭ মৌসুমে, হাডার্সফিল্ড টাউনের হয়ে ধারে এক মৌসুম খেলার পর পুনরায় লেস্টার সিটিতে যোগদান করেছেন।

তথ্যসূত্র

বহিঃসংযোগ

 লেস্টার সিটির প্রাতিষ্ঠানিক ওয়েবসাইটে বেন চিলওয়েল 
 ফুটবল অ্যাসোসিয়েশনের প্রাতিষ্ঠানিক ওয়েবসাইটে বেন চিলওয়েল 



বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:হাডার্সফিল্ড টাউন এএফসির খেলোয়াড়
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:রাশডেন অ্যান্ড ডায়মন্ডস ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:রেসিং ক্লাব স্ত্রাসবুর আলজাসের খেলোয়াড়
বিষয়শ্রেণী:লিগ ১-এর খেলোয়াড়